યહુદિઓમા રાબાઈ , પારસીયોમાં મોબેદ , હિંદુઓમાં ગોર ,પુરોહિત ,હોય છે એમ આ હુર લોકોના પીર હોય છે .જે પીર પાઘારો તરીકે ઓળખાય છે .પણ ઈંગ્લીશ ભાષાના ગોટાળા મુજબ ” પીર પગારો ” કહેવાય છે , પીર પાઘારો નો ઇતિહાસ એવો છે કે બે ભાઈઓ પીર હતા એમાં હુર લોકોએ પાઘડી વાળો પીર પસંદ કર્યો .અમારી બાજુના વિસ્તારમાં અને કચ્છમાં પણ “ળ “નો ઉચ્ચાર “ર ” કરે છે . પાઘડીનું ટૂંકું પાઘ છે . એટલે આ પાઘડી વાળો પીર , પીર પાઘારો તરીકે ઓળખાય છે . આ પીરના દર્શને હુર સ્ત્રીઓ પુષ્કળ ઘરેણાં પહેરીને જાય ,અને દર્શન દીદાર કરતી વખતે બધાંજ ઘરેણાં પીરને અર્પણ કરી આવે છે .